02022R1299 — ET — 26.07.2022 — 000.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

►B KOMISJONI DELEGEERITUD MÄÄRUS (EL) 2022/1299, 24. märts 2022, millega täiendatakse Euroopa Parlamendi ja nõukogu direktiivi 2014/65/EL seoses regulatiivsete tehniliste standarditega, milles määratakse kindlaks kauplemiskohtade positsioonide haldamise kontrolli sisu (EMPs kohaldatav tekst) (ELT L 197 26.7.2022, lk 1)





Parandatud:









▼B

KOMISJONI DELEGEERITUD MÄÄRUS (EL) 2022/1299,

24. märts 2022,

millega täiendatakse Euroopa Parlamendi ja nõukogu direktiivi 2014/65/EL seoses regulatiivsete tehniliste standarditega, milles määratakse kindlaks kauplemiskohtade positsioonide haldamise kontrolli sisu

(EMPs kohaldatav tekst)







Artikkel 1

Üldised järelevalvekohustused

Kauplemiskohad peavad kehtestama korra positsioonide lõppomanike ja emaettevõtjate positsioonide pidevaks jälgimiseks igas kauplemiskohas kaubeldavas kaubatuletisinstrumendis.

Artikkel 2

Vastutustasemed

▼C1

1. Oma positsioonide haldamise kontrolli osana kehtestavad kaubatuletisinstrumentidega kauplemist pakkuvad kauplemiskohad vastutustaseme hetkekuul, nagu on määratletud komisjoni delegeeritud määruse (EL) 2022/1302 ( 1 ) artikli 2 punktis 3, ning muudel kuudel, nagu on määratletud delegeeritud määruse (EL) 2022/1302 artikli 2 punktis 4, kauplemiseks kättesaadavaks tehtud kaubatuletisinstrumentidele, mis on füüsiliselt arveldatavad, või mida saab füüsiliselt arveldada.

▼B

2. Lõike 1 kohaldamisel on vastutustase positsioonide lõppomaniku või emaettevõtja poolt kaubatuletisinstrumendis hoitava netopositsiooni tase, mille ületamise korral võib kauplemiskoht nõuda lisateavet vastavalt lõikele 3.

3. Kui positsioonide lõppomaniku või emaettevõtja netopositsioon lõikes 1 osutatud kaubatuletisinstrumendis ületab käesoleva artikli lõike 1 kohaselt hetkekuuks või muudeks kuudeks kehtestatud vastutustaset, hangib kauplemiskoht vajaduse korral teavet selles kaubatuletisinstrumendis hoitava positsiooni laadi ja eesmärgi kohta.

Hinnates, kas teabe hankimine on asjakohane, võtab kauplemiskoht arvesse seda, kui sageli ja millises ulatuses on sama positsioonide lõppomanik või emaettevõtja vastutustasemeid ületanud ja muud olemasolevat asjakohast teavet.

Artikkel 3

Vastutustasemete läbivaatamine ja aruandlus

1. Kauplemiskohad hindavad igal aastal artikli 2 lõike 1 kohaselt kehtestatud vastutustasemete asjakohasust ja mõjusust.

2. Kauplemiskoht teavitab oma pädevat asutust metoodikast, mida kasutatakse artikli 2 lõikes 1 osutatud vastutustasemete määramiseks.

3. Kauplemiskoht teavitab igal aastal oma pädevat asutust vastutustaseme ületamise juhtude arvust, artikli 2 lõike 3 kohaselt esitatud lisateabe nõuetest ja artikli 2 lõike 4 kohaselt võetud meetmetest.

Artikkel 4

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.